**ACTA DE LA SESSIÓ PÚBLICA EXTRAORDINÀRIA DE CONSTITUCIÓ DEL NOU AJUNTAMENT DE L’ALBAGÉS**

**IDENTIFICACIÓ DE LA SESSIÓ**

Número : 06/2015

Caràcter: Extraordinària

Data: 13 de juny de 2015

Horari: 13:00 h

Lloc: Sala de Plens de l' Ajuntament de l’ Albagés

Al municipi de l’ Albagés, quan són les 13:00 hores del dia 13 de juny de 2015, es reuneixen a la sala de sessions d'aquest Ajun­tament, prèvia convocatòria, de conformitat amb el que disposa l'article 37.1 del Reglament d'Organització, Funcionament i Règim Jurídic de les Entitats Locals, aprovat pel Reial Decret 2568/1986, de 28 de novembre, els Regidors i Regidores que el passat dia 24 de maig de 2015 van ser proclamats electes per la Junta Electoral de Zona com a conseqüència dels resultats de les últimes Eleccions Locals, que a continuació es relacionen, que consti­tueixen la totalitat dels Regidors i Regidores electes d'aquesta Corpo­ració, amb la finalitat de celebrar la sessió pública extraordinària de Constitució de l'Ajuntament, assistits per mi, la Secretària- Interventora de la Corporació, que dóna fe de l'acte.

**Regidors electes assistents:**

Sr. Miquel Àngel Llimós Ruiz (Activem)

Sr. Víctor Masip Romero (Activem)

Sr. Ramon Maria Llimós Montagut (Activem)

Sra. Mariona Seró Masip (Activem)

Sr. Ramon Niñà Prenafeta (CIU)

Sr. Albert Donés Antequera (ERC-AM)

Sra. Maite Melero Gasol (ERC-AM)

**Secretària-Interventora**

Sra. Alba Martí Vallès

En primer lloc pren la paraula la Secretària per informar als presents que l’objecte d’aquesta sessió és procedir a la constitució del nou Ajuntament d’acord amb el procediment establert per la legislació electoral, que implica la realització de les operacions següents:

**1) Constitució de la Mesa d'edat formada pels regidors electes de major i menor edat.**

**2) Acreditació dels regidors electes davant al Mesa d'edat, mitjançant la presentació de la credencial expedida per la Junta Electoral de Zona i el DNI.**

**3) Jurament o promesa del càrrec de regidor**

**4) Elecció de l'alcalde**

Així mateix, la Sra. Secretària informa als presents que en aquest acte es troba a disposició de tots els Regidors i Regidores electes la documentació exigida per l'article 36.2 del Reglament d'Organització, Funciona­ment i Règim Jurídic de les Entitats Locals, en concret, l’acta d’arqueig, de la que es procedeix a fer-ne una lectura per part de la Secretària Interventora, justificants d’existències en metàl·lic o valors de l’Ajuntament dipositats en la Caixa municipal i en Entitats Bancàries.

Seguidament, per la Sra. Secretària es procedeix a cridar als Regidors i Regidores electes de major i menor edat, amb l'objecte de constituir la Mesa d'edat, la qual, en conformitat amb l'article 195.2 de la Llei Orgàni­ca 5/1985, de 19 de juny, del règim electoral general, en la seva redacció actual, i amb els articles 10 del ROM i 37.2 del Reglament d'Organització, Funcionament i Règim Jurídic de les Entitats Locals, estarà constituïda pel regidor electe de major edat, Sr. Ramon Niñà Prenafeta, qui actuarà com a President, per la regidora electa de menys edat, Sra. Mariona Seró Masip que actuarà de vocal, i per la Secretària de la Corpo­ració, restant així consti­tuïda la Mesa d'edat.

Per ordre del Sr. President de la Mesa d'edat, després de declarar-se oberta la sessió, i una vegada comprovades les credencials de tots els regidors electes, i comprovat que tots i totes han formulat les declaracions a les quals es refereix l'article 75.5 de la Llei 7/1985, de 2 d'abril, reguladora de les Bases del Règim Local, es demana que si existeix algun regidor a qui afecti alguna de les causes d'incompatibilitat previstes per la LOREG en els seus arts. 177 i 178 o una altra legislació concordant, que ho manifesti en aquest moment.

Seguidament, no havent-hi cap regidor afectat per causa d'incompatibilitat, es procedeix a la formulació del jurament o promesa d'acatament de la Constitució legalment exigit, per la qual cosa es convida a tots els regidors a pujar a l’estrada i se sol·licita que la Sra. Secretària procedeixi a la lectura de la fórmula legal de jurament o promesa, llegint a continuació, de forma individualitzada, els noms de tots els regidors electes, a l'efecte de que responguin: “si, ho juro , o sí, ho prometo”.

*"Jureu o prometeu per la vostra consciència i honor complir fidelment les obligacions del càrrec de regidor o regidora de l'Ajuntament de l’ Albagés, amb lleialtat al Rei, i respectar i fer respectar la Constitució com una norma fonamental de l’Estat”?*

A continuació per la Sra. secretària, es procedeix a nomenar cada un dels regidors, per ordre alfabètic, els quals, d’un en un, emeten el seu jurament o promesa de respecte a la Constitució, de la manera següent:

* Sr. Albert Donés Antequera: “*Si, ho prometo, per imperatiu legal. I per expressió democràtica de la voluntat ciutadana, anuncio que resto a disposició del nou Parlament, del president i del Govern de la Generalitat de Catalunya que sorgeixin de les eleccions del 27 de setembre de 2015, per exercir l’autodeterminació del nostre poble i proclamar, juntament amb totes les nostres institucions, l’Estat Català, Lliure i Sobirà”.*
* Sr. Ramón Llimós Montagut: “*Si, ho prometo”.*
* Sr. Miquel Àngel Llimós Ruiz: “*Si, ho prometo”.*
* Sr. Víctor Masip Romero: *“Si, ho prometo”.*
* Sra. Maria Teresa Melero Gasol: “*Si, ho prometo, per imperatiu legal. I per expressió democràtica de la voluntat ciutadana, anuncio que resto a disposició del nou Parlament, del president i del Govern de la Generalitat de Catalunya que sorgeixin de les eleccions del 27 de setembre de 2015, per exercir l’autodeterminació del nostre poble i proclamar, juntament amb totes les nostres institucions, l’Estat Català, Lliure i Sobirà”.*
* Sr. Ramon Niñà Prenafeta*: “Si, ho prometo”.*
* Sra. Mariona Seró Masip*: “Si, ho prometo, per imperatiu legal”.*

Seguidament el Sr. President de la Mesa d'edat declara constituïda la Corporació, assenyalant que tot seguit es procedirà a l'elecció d'Alcalde, pel que dóna la paraula a la Sra. Secretària per explicar el procediment d'elecció.

La Secretària explica el procediment d'elecció previst per l'article 196 de la LOREG i el procediment de votació:

a) Poden ser candidats tots els regidors que encapçalin les seves corresponents llistes.

b) Si algun d'ells obté la majoria absoluta dels vots dels regidors és proclamat electe.

c) Si cap d'ells obté aquesta majoria és proclamat Alcalde el regidor que encapçali la llista que hagi obtingut major nombre de vots populars en el corresponent municipi. En cas d'empat es resoldrà per sorteig.

Es presenta com a candidat a Alcalde el Regidor Sr. Miquel Àngel Llimós Ruiz, pel que queda proclamada la candidatura següent:

CANDIDAT LLISTA ELECTORAL

Sr. Miquel Àngel Llimós Ruiz ACTIVEM

Seguidament, se celebra la votació.

Realitzar l’escrutini i havent obtingut el regidor, Sr. Miquel Àngel Llimós Ruiz, unanimitat de vots (7 vots a favor), és proclamat Alcalde de l’ Albagés.

*“Aplaudiments”*

El Vocal de la Mesa li pregunta si accepta el càrrec d’Alcalde de l’Ajuntament de l’ Albagés.

A continuació i, prèvia acceptació del càrrec per part del Sr. Miquel Àngel Llimós Ruiz, el Vocal de la mesa sol·licita que per la senyora Secretària es procedeixi a la lectura de la fórmula d’acatament a la Constitució legalment establerta el text literal de la qual és el següent:

*"Jureu o prometeu per la vostra consciència i honor complir fidelment les obligacions del càrrec d’Alcalde de l'Ajuntament de l’ Albagés, amb lleialtat al Rei, i respectar i fer respectar la Constitució com una norma fonamental de l’Estat”?*

L’Alcalde electe, Sr. Miquel Àngel Llimós Ruiz, emet la seva promesa mitjançant la manifestació següent:

* *“Si, ho prometo”.*

Després d’això el President de la mesa d’edat, convida el senyor Alcalde a ocupar el seient presidencial i, en conseqüència, queda dissolta la mesa d’edat.

Acte seguit pren la paraula l’ Alcalde, Sr. Miquel Àngel Llimós Ruiz.

En primer lloc, dóna les gràcies a tots els presents i també als habitants del municipi de l’Albagés que van confiar en ells el passat 24 de maig de 2015.

Així mateix, agraeix a tots els regidors presents que hagin votat a favor seu en l’elecció d’alcalde. Els demana poder comptar amb ells per prendre totes les decisions de la corporació.

Manifesta que intentarà gestionar el municipi, tant econòmica com socialment, el millor que pugui, evitant així, en la mesura que sigui possible, més pèrdua en el cens d’habitants.

Personalment, espera poder acabar el mandat amb la consciència igual de tranquil·la amb la que ha entrat, amb una gestió igualitària i sense cap interès personalitzat.

*“S’emociona. Aplaudiments”*

Per tot això demana a tots els habitants que li expressin les seves opinions amb les decisions que el consistori hagi de prendre, estant a disposició de tots els dilluns durant tot el matí a les oficines municipals, i sempre que se’l necessiti.

Finalment, el senyor Alcalde aixeca la sessió a les 13:30 hores, de la qual s’estén la present acta, que jo, la Secretària, en dono fe.

L’Alcalde, En dono fe,

La Secretària,

Miquel Àngel Llimós Ruiz Alba Martí Vallès